OpenLLM-France/wikimedia huggingface dataset:
# Juan Andres

Juan Andres o Juan Andres Burrul (segle xvi) fou mossèn de Saragossa conegut per haver escrit una aritmètica comercial.

## Vida i Obra

Res es coneix de la seva vida. Existeixen dubtes sobre si és el personatge del mateix nom que va escriure Confusion de la secta mahomatica y d'l Alcorā i que diu ser l'antic alfaquí de Xàtiva que va renegar de la seva antiga fe musulmana.
Juan Andres és conegut per ser l'autor del Sumario breue d'la pratica d'la arithmetica d'todo el curso de larte mercantivol bien declarado. El llibre, com diu a la seva última pàgina va ser escrit a Saragossa l'any 1514 i va ser editat per l'impressor valencià Joan Joffre el 1515. El llibre està dedicat a D. Serafin Conde de Oliva i senyor de Nules i Pego.
Andres senyala que la seva principal referència és la Summa de Luca Pacioli (Lucas de Burgo), tot i que no inclou res d'àlgebra en el seu llibre. Una altra característica interessant del llibre és que, al contrari dels escolàstics contemporanis que consideraven l'interès del diner una usura, ell considera que l'aritmètica i els comptes ben fets ajuden al comerç, dotant-lo de seguretat i honestedat.

## Referències

* ↑ Ausejo, pàgina 181.
* ↑ Salabert Fabiani, pàgina 70.
* ↑ Pacioli era nascut a Borgo Sansepolcro, Salabert Fabiani, pàgina 71.
* ↑ Ausejo, pàgina 182.
* ↑ Salabert Fabiani, pàgines 70-72.

## Bibliografia

* Ausejo, Elena. «New Perspectives on Commercial Arithmetic in Renaissance Spain». A: David E. Rowe, Wann-Sheng Horng (eds.). A Delicate Balance: Global Perspectives on Innovation and Tradition in the History of Mathematics (en (anglès)). Springer, 2015, p. 181-207. DOI 10.1007/978-3-319-12030-0_9. ISBN 978-3-319-12029-4.
* Romo Santos, Concepción «Importancia de la Aritmética Comercial a lo largo de la Historia» (en (castellà)). Boletín. Sociedad Puig Adam de Profesores de Matemáticas, Vol. 82, 2009, pàg. 77-92. ISSN: 1135-0261.
* Salavert Fabiani, Vicent «Introducción a la historia de la aritmética práctica en la corona de Aragón en el siglo XVI» (en (castellà)). Dynamis, Vol. 10, 1990, pàg. 63-91. ISSN: 0211-9536.

## Enllaços externs

* García (editor), Vicent. «Facsímil Suma Aritmética» (en (castellà)). Vicent García Editores, 2008. [Consulta: 4 octubre 2015].
* «Matemáticos Aragoneses» (en (castellà)). Universidad de Zaragoza, 2008. [Consulta: 4 octubre 2015].
# Giscó (fill d'Amilcar)

Giscó (en llatí Gisco, en grec antic Γίσκων) va ser fill d'Amílcar (un dels molts personatges que s'anomenaven així).
Probablement era un dels magistrats principals de Cartago al temps de la tercera guerra púnica. Uns ambaixadors romans havien estat enviats per resoldre les diferències entre Masinissa I i Cartago l'any 152 aC i el senat cartaginès estava disposat a acceptar el dictat dels romans, però Giscó, amb els seus abrandats discursos en contra, va excitar als senadors fins al punt de què els ambaixadors es van sentir amenaçats i van fugir de Cartago, segons Titus Livi.

## Referències

* ↑ Smith, William (ed.). «Gisco». A Dictionary of Greek and Roman biography and mythology. [Consulta: 28 juliol 2022].
# Hajla

Hajla (en alfabet ciríl·lic serbi: Хајла; Albanés: Hajlë) és una muntanya situada entre les fronteres de Kosovo i Montenegro. Té diversos cims que arriben als 2000 metres, el més alt amb 2403 metres que també s'anomena Hajla. El vessant nord conté la formació del riu Ibar, i al seu vessant sud hi ha l'origen del riu Bistrica e Pejës (o Pećka Bistrica). Hajla és també la muntanya més alta de la part nord de les Muntanyes Maleïdes dels Balcans. A Kosovo, Hajla forma part dels 25 km de llarg del canó de Rugova. La ciutat més propera a Hajla és Rožaje, a Montenegro.

## Cims més alts

* Hajla (2403m)
* Hajla i Vëranocit (2281m)
* Maja Dramadol (2120m)
* Hajla i Shkrelit (2011m)

## Referències

* ↑ Jovan Đokić. «Katalog planina Srbije». PSD Kopaonik Beograd. Arxivat de l'original el 2011-05-18.

## Vegeu també

* Riu Ibar
# Maria de Barros

Maria de Barros (nascuda a Dakar, Senegal), és una cantant de Cap Verd, país d'origen dels seus pares, encara que ella va viure a Nuakchot (Mauritània) i Rhode Island (Estats Units) durant la seva joventut.
Considerava Cesária Évora com la seva padrina i inspiració. La seva música té certes influències de Llatinoamèrica, en interpretar salses. El seu darrer disc es titula Morabeza i conté onze temes. Ha enregistrat cançons en diversos idiomes, incloent el seu nadiu portuguès, com també francès, espanyol, alemany i Anglès.

## Referències

* ↑ Gilbert, Andrew «Maria De Barros opens a window to Cape Verde». Seattle Times, 26-05-2009 [Consulta: 19 abril 2010].
* ↑ «Cantora cabo-verdiana Maria de Barros nomeada para prémios Lunas del Auditório» (en portuguès). Africanidade. Arxivat de l'original el 5 de gener 2009. [Consulta: 18 agost 2010].

## Enllaços externs

* Lloc oficial de Maria de Barros Arxivat 2006-10-04 a Wayback Machine.
# Frederic III de Nàpols

Frederic III de Nàpols (1452 - Tours, França 1504), rei de Nàpols (1496-1501).

## Orígens familiars

Nascut el 19 d'abril de 1452 fill del rei Ferran I de Nàpols i la seva primera muller Isabel de Chiaramonte. Fou germà del també rei Alfons II de Nàpols i net per part de pare del rei Alfons V d'Aragó.

## Ascens al poder

Fou designat hereu del Regne de Nàpols a la mort sense descendents del seu nebot Ferran II de Nàpols, que s'havia casat amb la germana petita de Frederic III, Joana de Nàpols.
En 1501, les tropes enviades per Lluís XII de França van envair el Regne de Nàpols des del nord i les de Ferran II d'Aragó van ocupar el sud donant inici a la Guerra d'Itàlia de 1499–1501 amb l'excusa de la seva aliança amb els turcs. L'octubre de 1501 Frederic, assetjat a Castel Nuovo, va lliurar finalment totes les seves possessions al regne de França, retirant-se a Ischia; posteriorment seria conduït a França, d'on se li va prohibir sortir, rebent en compensació per la pèrdua del regne una pensió de 30.000 lliures i el comtat de Maine. Ferran el Catòlic aconseguí expulsar el rei francès el 1504 i retingué la corona per a si mateix, integrant de nou sota una mateixa corona el regne insular i peninsular de Sicília. Frederic III va morir a Tours el 9 de novembre de 1504.

## Núpcies i descendents

Es casà l'11 de setembre de 1478 a la catedral de Milà amb Anna de Savoia, filla del duc Amadeu IX de Savoia. D'aquesta unió nasqué:
* la princesa Carlota de Nàpols (1480-1506)
Es casà, en segones núpcies, el 28 de novembre de 1486 a Àndria amb Isabel dels Baus. D'aquesta únió nasqueren:
* el príncep Ferran de Nàpols (1488-1550), duc de Calàbria
* el príncep Alfons de Nàpols, mort jove
* el príncep Cèsar de Nàpols, mort jove
* la princesa Isabel de Nàpols (?-1550)
* la princesa Júlia de Nàpols (v 1492-1542)

## Referències

* ↑ Zurita, Jerónimo. Historia del rey Don Fernando el Católico. De las empresas, y ligas de Italia (en castellà), p. llibre IV, cap. XLIII.
* ↑ Jervis, William Henley. A History of France: From the Earliest Times to the Establishment of the Second Empire in 1852 (en anglès). Harper & Brothers, 1862, p.286.
* ↑ Zurita, Jerónimo. Historia del rey Don Fernando el Católico. De las empresas, y ligas de Italia (en castellà), p. llibre V, cap. LXIV i LXV.
* ↑ Ellis, Henry. Original Letters, Illustrative of English History: Including Numerous Royal Letters; from Autographs in the British Museum, and One Or Two Other Collections, (en anglès). vol.1 (1400-1526). Harding and Lepard, 1827, p.263.
# Juan Andreu Candau

Juan Andreu Candau (Sevilla, Andalusia, 20 de gener de 1985) és un jugador d'handbol espanyol, ja retirat, que jugava en la posició de pivot.
Durant la seva carrera esportiva va jugar al BM Granollers (2004 - 2009), Ademar de León (2009 - 2012), TSV Hannover (2012 - 2015), Pays d'Aix Université Club Handball (2015 - 2019), Limoges Hand 87 (2019 - 2021) i Club Balonmano Triana (2021 - 2022).
En el seu palmarès destaca la Lliga dels Pirineus del 2007-08 i una medalla de bronze al Campionat d'Europa d'handbol de 2014.
Ha estat internacional amb la Selecció d'handbol d'Espanya, amb la qual va disputar 52 partits.

## Referències

* ↑ Tranca, Miguel Ángel. «El Reale Ademar ya tiene su pivote» (en castellà), 05-06-2010. [Consulta: 25 febrer 2024].
* 1 2 «Le pivot espagnol Juan Andreu signe à Aix», 08-03-2015. [Consulta: 8 març 2015].
* ↑ Sevilla, Diario de. «Andreu vuelve a España "con ganas de hacer algo chulo para Sevilla"» (en espanyol europeu), 09-06-2021. [Consulta: 25 febrer 2024].
* ↑ «Juan Andreu :: Perfil del Jugador :: ceroacero.es» (en castellà). [Consulta: 25 febrer 2024].
* ↑ «Juan Andreu y su visión de una década prodigiosa para la selección española de balonmano» (en castellà). [Consulta: 25 febrer 2024].
* ↑ «Entrevista a JUAN ANDREU» (en espanyol europeu), 15-08-2020. [Consulta: 25 febrer 2024].
# Jackson (Tennessee)

Jackson és una població dels Estats Units a l'estat de Tennessee. Segons el cens del 2006 tenia 62.711 habitants.

## Demografia

Segons el cens del 2000, Jackson tenia 59.643 habitants, 23.503 habitatges, i 15.135 famílies. La densitat de població era de 465,3 habitants/km².
Dels 23.503 habitatges en un 32,1% hi vivien nens de menys de 18 anys, en un 41,5% hi vivien parelles casades, en un 19,4% dones solteres, i en un 35,6% no eren unitats familiars. En el 30,3% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,99.
Per edats la població es repartia de la següent manera: un 25,9% tenia menys de 18 anys, un 12,8% entre 18 i 24, un 28,7% entre 25 i 44, un 19,5% de 45 a 60 i un 13,2% 65 anys o més.
L'edat mediana era de 33 anys. Per cada 100 dones de 18 o més anys hi havia 81,7 homes.
La renda mediana per habitatge era de 33.194$ i la renda mediana per família de 40.922$. Els homes tenien una renda mediana de 32.777$ mentre que les dones 23.229$. La renda per capita de la població era de 18.495$. Entorn del 14% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jackson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Jackson». American Fact Finder. Oficina del Cens dels Estats Units, 12-01-2010.
# Micropanchax bracheti

Micropanchax bracheti és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3 cm de longitud total.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Àfrica: nord de Togo.

## Vida en captivitat

És molt difícil de mantindre'l en un aquari.

## Observacions

És inofensiu per als humans.

## Referències

* ↑ «Micropanchax bracheti». Catalogue of Life. (anglès)
* 1 2 «Aplocheilichthys bracheti» (en anglès). FishBase. Froese, Rainer; Pauly, Daniel (editors).
* 1 2 «Aplocheilichthys bracheti» (en anglès). FishBase. Froese, Rainer; Pauly, Daniel (editors).
* ↑ Huber, J.H., 1996.

## Bibliografia

* Berkenkamp, H. O.: Der brachet-leuchtaugenfisch, Aplocheilichthys bracheti spec. nov., eine neuheit aus nord-Togo. (Pisces - Aplocheilichthyidae). Aquar. Terrar. Z. v. 36 (no. 8): 293-297. Any 1983.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Gittinsita

La gittinsita és un mineral de la classe dels silicats.

## Característiques

La gittinsita és un sorosilicat de fórmula química CaZrSi₂O₇. Cristal·litza en el sistema monoclínic. És una espècie isostructural amb la thortveitita.
Segons la classificació de Nickel-Strunz, la gittinsita pertany a «09.BC: Estructures de sorosilicats (dímers), grups Si₂O₇, sense anions no tetraèdrics; cations en coordinació octaèdrica [6] i major coordinació» juntament amb els següents minerals: keiviïta-(Y), keiviïta-(Yb), thortveitita, itrialita-(Y), keldyshita, khibinskita, parakeldyshita, rankinita, barisilita, edgarbaileyita, kristiansenita i percleveïta-(Ce).

## Formació i jaciments

Va ser descoberta l'any 1980 al complex alcalí de Kipawa, a Les Lacs-du-Témiscamingue, a la regió d'Abitibi-Témiscamingue (Quebec, Canadà).

## Referències

* ↑ «Gittinsite» (en anglès). Mindat. [Consulta: 2 octubre 2016].
# Guilherand e las Granjas

Guilherand-Granges és un municipi de la regió d'Alvèrnia-Roine-Alps i el departament de l'Ardecha.
# Jelena Petanović

Jelena Petanović (Belgrad, 1977). És traductora i filòloga. Del català al serbi, ha traduït El violí d'Auschwitz de Maria Àngels Anglada i La pell freda d'Albert Sánchez Piñol, juntament amb Pau Bori. També ha participat en la traducció de vint poemes i en la versió sèrbia d'una antologia de Jaume C. Pons Alorda que ha sortit publicada amb el títol d'Epic & Majestic. Per al número especial de la revista literària sèrbia Treci Trg, dedicat a la literatura catalana, va traduir poemes de Jacint Verdaguer i Enric Casasses i contes de Pere Calders i Francesc Serés. El 2011, va participar en un seminari de traducció poètica celebrat a Sremski Karlovci (Sèrbia) durant el qual es van traduir una quarantena de poemes d'Enric Casasses i Dolors Miquel. També forma part de l'equip que prepara el primer diccionari serbi-català i català-serbi. A més, Jelena Petanović s'ha dedicat a la promoció de la cultura catalana a Sèrbia amb altres tasques culturals, com ara la direcció del programa setmanal Katalonski cas a Radio Pancevo (2006-10) i l'organització de la Trobada de joves poetes catalans i serbis (2009) i Els dies catalans de Belgrad (2010).

## Referències

* ↑ «Jelena Petanovic». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Milà-Sanremo 1931

La Milà-Sanremo 1931 fou la 24a edició de la Milà-Sanremo. La cursa es disputà el 22 de març de 1931, sent el vencedor final l'italià Alfredo Binda.
140 ciclistes hi van prendre part, acabant la cursa 106 d'ells.

## Classificació final

| | Ciclista | Equip | Temps |
| 1 | Alfredo Binda | Legnano-Hutchinson | 9h 35' 00" |
| 2 | Learco Guerra | Maino | m. t. |
| 3 | Domenico Piemontesi | Bianchi-Pirelli | m. t. |
| 4 | Fabio Battesini | Maino | m. t. |
| 5 | Michele Mara | Bianchi-Pirelli | m. t. |
| 6 | Pio Caimmi | Gloria | m. t. |
| 7 | Alfredo Carniselli | - | m. t. |
| 8 | Emilio Codazza | - | m. t. |
| 9 | Leonida Frascarelli | Legnano-Hutchinson | m. t. |
| 10 | Allegro Grandi | Bianchi-Pirelli | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Gitons

Els gitons (en llatí: Gythones, en grec antic: Γύθωνες) eren un poble de Sarmàcia que vivien a l'oest dels venedis o wends, els quals suposadament vivien a la part oriental de Prússia. Són esmentats per Claudi Ptolemeu.

## Referències

* ↑ Claudi Ptolemeu. Geographia, III, 5, 20
* ↑ Smith, William (ed.). «Gythones». Dictionary of Greek and Roman Geography (1854). [Consulta: 22 setembre 2024].
# Hampton (Nou Hampshire)

Hampton és una població dels Estats Units a l'estat de Nou Hampshire. Segons el cens del 2007 tenia 15.390 habitants.

## Demografia

Segons el cens del 2000, Hampton tenia 14.937 habitants, 6.465 habitatges, i 4.034 famílies. La densitat de població era de 442,6 habitants per km².
Dels 6.465 habitatges en un 26,1% hi vivien nens de menys de 18 anys, en un 50,6% hi vivien parelles casades, en un 0% dones solteres, i en un 37,6% no eren unitats familiars. En el 30% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,86.
Per edats la població es repartia de la següent manera: un 21,4% tenia menys de 18 anys, un 5,4% entre 18 i 24, un 30,5% entre 25 i 44, un 28% de 45 a 60 i un 14,7% 65 anys o més.
L'edat mediana era de 41 anys. Per cada 100 dones de 18 o més anys hi havia 92,6 homes.
La renda mediana per habitatge era de 54.419$ i la renda mediana per família de 66.000$. Els homes tenien una renda mediana de 46.727$ mentre que les dones 31.695$. La renda per capita de la població era de 29.878$. Entorn del 4,5% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hampton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hampton». American Fact Finder. Oficina del Cens dels Estats Units, 12-01-2010.
# Mas d'en Brocà

El Mas d'en Brocà és una obra de Riudecanyes (Baix Camp) inclosa a l'Inventari del Patrimoni Arquitectònic de Catalunya.

## Descripció

Mas d'aproximadament 80 metres quadrats de superfície. Consta de planta baixa i un pis. Les parets més antigues són de pedra, mentre que les més noves són de rajola i maó, cobertes de teula i de paviment enrajolat. Ha estat reconstruïda recentment després d'un períodes d'abandonament. Prop del mas es troba l'arc d'obra que formava part d'un petit aqueducte.

## Història

L'antic mas de Brocà havia estat residència de l'escriptor Salvador de Brocà. A Riudecanyes morí l'historiador reusenc Guillem M. de Brocà. Existeix documentació sobre el mas anterior a 1906.

## Referències

* 1 2 «Mas d'en Brocà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Francisco Granados Gata

Francisco Granados Gata (Valencia del Ventoso, província de Badajoz, 4 d'octubre de 1935 - Madrid, 17 d'agost de 1963) fou un anarcosindicalista i lluitador antifranquista espanyol.
El 1953 va marxar a Madrid a buscar feina, on el 1956 es va casar amb Pilar Vaquerizo. Durant el servei militar el van diagnosticar una leucèmia i va estar un temps hospitalitzat. El 1960 va marxar d'Espanya amb la seva dona i fills a la recerca de treball i s'establí a Alès (Gard) treballant en el sector del metall.
A França entra en contacte amb la resistència antifranquista i s'afilià a les Joventuts Llibertàries. Conscient que no viuria gaire temps degut a la seva malaltia, decidí passar a l'acció i es va integrar en el grup de la CNT Defensa Interior, dirigida per Octavio Alberola Suriñach. Cap al 1963 va instal·lar-se clandestinament a Madrid, on havia de participar en un atemptat contra Francisco Franco. Però el 23 de juliol fou arrestat amb Joaquín Delgado Martínez, i ambdós foren acusats de l'atemptat contra la Direcció General de Seguretat que uns dies abans havien comès altres membres de l'organització, i que havia provocat vint ferits. Delgado i Granados foren condemnats a mort en consell de guerra sumaríssim i executats a garrot vil el 17 d'agost de 1963 a la presó de Carabanchel. Una setmana més tard, la premsa informava de la troballa d'una bomba amb temporitzador dins un avió del tipus Sud Aviation Caravelle de la companyia aèria Iberia, trobada durant una revisió rutinària a Madrid. L'avió feia habitualment el trajecte Madrid-Frankfurt i havia estat revisat a la ciutat alemanya uns meses abans per un avís de col·locació de bomba. La nota de premsa va adjudicar a Joaquín Delgado i a Francisco Granados la col·locació de la bomba.
Des de 1999 Octavio Alberola Suriñach i Antonio Martín Bellido, dirigents de Defensa Interior, han engegat una campanya per anul·lar la seva condemna, bé que sense èxit.

## Vegeu també

* Sacco i Vanzetti

## Referències

* ↑ EJECUCIONES A GARROTE VIL DE DELGADO Y GRANADOS
* ↑ Francisco Granados Gata a losdelasierra.info
* ↑ «Una bomba averiada, descubierta a bordo de un avión de "Iberia"». La Vanguardia, 24-08-1963, pàg. 32.
* ↑ Sentencia 123/2004, de 13 de juliol de 2004
# Jing Ju

    En aquest nom xinès, el cognom és Jing.
Jing Ju (xinès tradicional: 景駒, xinès simplificat: 景駒; mort el 208 aEC) va ser un dels líders durant l'Atabalat Aixecament dels Llogarets en contra de la Dinastia Qin.
En escoltar la notícia que Chen Sheng havia estat derrotat per les forces de Qin i els dubtes sobre la seva mort, el seu subordinat Qin Jia el va persuadir per reclamar el títol de Rei de Chu. Poc després, el noble chu Xiang Liang va argumentar que Jing Ju havia traït al Rei Chen reclamant el seu títol i va manar a Ying Bu per derrotar a Qin Jia, el que va resultar en els ajusticiaments tant de Qin Jia com de Jing Ju.

## Referències

* ↑ Ban Biao; Ban Gu; Ban Zhao. «陳勝項籍傳 (Biografies de Chen Sheng i Xiang Ji)». A: Llibre de Han (en xinès). 31 [Consulta: 15 agost 2010].
Títols en pretensió :
| Precedit per: Chen Sheng | — TITULAR — Rei de Chu 209 aC – 208 aC Raó pel fracàs succeint: Derrotat per Xiang Liang | Succeït per: Emperador Yi de Chu |
# Milton Keynes Dons Football Club

El Milton Keynes Dons Football Club (/ˌmɪltən ˈkiːnz ˈdɒnz/; de forma abreujada MK Dons) és un club de futbol anglès de la ciutat de Milton Keynes, Buckinghamshire.

## Història

El club nasqué el 21 de juny de 2004, després que el Wimbledon F.C. fos traslladat a la ciutat de Milton Keynes el setembre de 2003. Inicialment el club reclamà la història i palmarès del Wimbledon FC però davant el boicot dels seguidors, el 2007 assumí que es tracta d'un nou club fundat el 2004.
Jugà a la League One la temporada 2004-05, baixant a la League Two després de la temporada 2005-06. Dirigit per Paul Ince, el club guanyà la quarta categoria i el Football League Trophy la temporada 2007-08, ascendint a la League One, on roman la temporada 2012-13.

## Estadi

El primer estadi del club fou el National Hockey Stadium, el qual fou reconvertit per la pràctica del futbol. El 18 de juliol del 2007 jugà el primer partit al nou stadium mk en un partit enfront un combinat del Chelsea. La inauguració oficial fou el 29 de novembre de 2007.

## Palmarès

* Quarta Divisió anglesa:
** 2007-08
* Football League Trophy:
** 2007-08

## Referències

* ↑ Dons open stadium against Chelsea. BBC. 19 Juliol 2007.
* ↑ The Queen visits Milton Keynes. BBC. 30 Novembre 2007.
* ↑ «Bradford 1-2 MK Dons (Match Report)». BBC Sport, 26-04-2008.
* ↑ Mitchener, Mark «Grimsby Town 0-2 MK Dons (Match Report)». BBC Sport, 30-03-2008.

## Enllaços externs

* Lloc web oficial del club
* Web oficial de seguidors Arxivat 2016-01-09 a Wayback Machine.